Z A P I S N I K
6. sjednice Vijeća Mjesnog odbora Gračani,
održane 30. studenog 2021.
u objektu MO Gračani, Isce 15 , sa početkom u 18:00 sati


NAZOČNI ČLANOVI VIJEĆA: Mirjana Štengl, Mladen Sabljić, Zdenka Novak, Luka Perić, Ines Udodovsky

Odsutni članovi: Lucija Klarić, Tomislav Čegelj

OSTALI NAZOČNI: gđa. Adriana Pervan

Predsjednica MO Mirjana Štengl pozdravlja sve prisutne te konstatira da imamo kvorum za donošenje pravovaljanih odluka. Budući da nema dopuna dnevnog reda predsjednica stavlja dnevni red na glasanje, zaključak je da je dnevni red jednoglasno usvojen.






DNEVNI RED

1. Usvajanje zapisnika 5. sjednice MO Gračani
2. Izvješće o izvidu na Gračanskoj ulici vezano za popravak šahtova
3. [bookmark: _Hlk89627208]Izvješće o izvidu u ulici Gračansko dolje vezano za odlučivanje o jednosmjernoj ulici
4. Inicijativa udruga koje koriste prostorije M.O.
5. [bookmark: _Hlk89628405]Peticija stanovnika odvojka ul. Medveščina – mišljenje 
6. Zahtjev za korištenje prostora
7. Tekuća problematika 
8. Pitanja, prijedlozi i obavijesti


Ad 1 Usvajanje zapisnika 5. sjednice VMO Gračani

Predsjednica daje zapisnik 5. sjednice na glasanje
Zaključak – zapisnik je jednoglasno usvojen

Ad 2 Izvješće o izvidu na Gračanskoj cesti vezano uz popravak šahtova

Predsjednica Mirjana Štengl izvještava da su bili prisutni predstavnici iz gradskog ureda za mjesnu samoupravu, predstavnici HEP-a i Zagrebačkih cesta, napravljen je uvid te je konstatirano da ima nekoliko šahtova koji su jako loše izvedeni, mjesna samouprava je napravila promemoriju te će poslati dopis na sve relevantne adrese kako bi se poklopci izmijenili i popravili, Vijećnik Sabljić je pitao o čemu to ovisi, odgovoreno je da ovisi o tome koliko će grad imati novaca. Izvješće je jednoglasno prihvaćeno.

Ad 3 Izvješće o izvidu u ulici Gračansko dolje vezano za odlučivanje o jednosmjernoj ulici

Predsjednica izvještava da su na izvidu bili ; predstavnici ureda za promet, policija, Zagrebačke ceste, predsjednik GČ Podsljeme gosp. Kompesak, vijećnik GČ Podsljeme gosp. Maloča, predsjednica MO, te gosp. Goran Rogić iz mjesne samouprave. Nakon obilaska i izmjere širine ceste zaključeno je da će se nastaviti raditi po već započetom projektu, da će se napraviti promemorija, poslati svim zainteresiranim strankama, a zatim da će se održati Zbor građana. Nakon svih provedenih akcija donijet će se odluka o jednosmjernoj ulici i nogostupu. Izvješće je jednoglasno usvojeno.

Ad 4 Inicijativa udruga koje koriste prostorije M.O.

Predsjednica predlaže da se ova točka skine s dnevnog reda te da se neće obraditi jer je u međuvremenu gradonačelnik donio odluku da ove godine nema adventa niti u jednom kvartu u gradu.  Prijedlog predsjednice je jednoglasno usvojen.


Ad 5 Peticija stanovnika odvojka ul. Medveščina – mišljenje 

Predsjednica čita peticiju građana iz koje je vidljivo da su stanovnici već unatrag nekoliko godina tražili od mjerodavnih ustanova grada da se pokrene određena vrsta postupaka protiv Maria Petrekovića koji remeti javni red i mir, zasipava šutom dio parka prirode, gradi protuzakonito betonske zidove,…
Peticiju su uputili na gradski ured za mjesnu samoupravu, oni su ih zatim uputili na MO. Gđa Perman je dodatno pojasnila pa je mjesni odbor zaključio da ima elemenata za odlazak na teren, sakupljanje dokumentacije od građana te pokretanje inicijative od strane MO. U tjednu od 6. do 11. prosinca predsjednica te neki članovi vijeća će posjetiti lokaciju te izvijestiti na narednoj sjednici MO. Vijećnik MO g. Sabljić iznosi mišljenje da je to više privatni problem nego pitanje MO te ostaje suzdržan pri glasanju. Ostali vijećnici su podržali inicijativu predsjednice.

Ad 6 Zahtjev za korištenje prostora

Zbog lokalnih izbora SDP-a, stranka molim da im se odobri korištenje prostorija MO 27. studenog 2021. i 4. prosinca 2021.  Vijeće je jednoglasno prihvatilo zahtjev.

6.1  Zahtjev za korištenje po potrebi HSPD Podgorac

HSPD Podgorac moli korištenje prostorije od ponedjeljka do subote od 17,00 do 20,00 sati na 1. katu MO gdje je smješten muzej HSPD-a da ga urede, katalogiziraju narodnu baštinu, kako bi se Muzej mogao otvoriti građanstvu. Zahtjev je jednoglasno usvojen. 


Ad 7 Tekuća problematika

Vijećnik Sabljić predlaže da kod slanja obavijesti i mailova predsjednica vodi računa da sadržaj bude u potpunosti vidljiv kako se ne bi događali nesporazumi oko pojedinih važnih tema i događanja, kao što se desilo prilikom polaganja vijenaca na spomen obilježje sjećanja na žrtve Domovinskog rata, kada g. Sabljić nije dobio potpunu obavijest o tome iako je mail uredno poslan. Prijedlog je jednoglasno usvojen.



[bookmark: _GoBack]Ad 8 Pitanja, prijedlozi i obavijesti

Predsjednica predlaže da sljedeći sastanak održimo do 20.12.2021. ovisno o temama koje ćemo dobiti od mjesne samouprave vezano uz gradske teme. Prijedlog je jednoglasno usvojen.


Sjednica završila u 18.43 sati

Klasa: 026-02/21-002/2130
Urbroj: 251-06-11-201-21-2
U Zagrebu, 30. studenoga 2021.




Zapisnik sastavila:                                              Predsjednica vijeća  MO Gračani:

Ines Udodovsky, vijećnica                                 Mirjana Štengl

